कौशाम्बी -- यूपी के कौशाम्बी जिला कारागार में एक सजायाफ्ता कैदी की रहस्मय हालत में मौत ने जेल प्रशासन पर सवाल खड़े कर दिए है | बताया जा रहा है कि जेल में सजा काट रहे 70 साल के कैदी देशराज को दो साल पहले एक हत्या के मामले में दोष सिद्ध पाये जाने के बाद अदालत ने उम्र कैद की सजा सुनाई थी | कैदी के मौत के बाद परिवार के लोग जेल प्रशासन पर इलाज न कराये जाने का गंभीर आरोप लगा रहे है | इस पूरे मामले पर जेल के अफसरों ने चुप्पी साध रखी है | कैदी की मौत के मामले पर फिलहाल जिला प्रशासन ने मजिस्ट्रेटी जाँच के आदेश दे दिए है |